จ่อลดภาษีหัก ณ ที่จ่ายเหลือ 2%
คลังหวังเพิ่มเงินในกระเป๋าประชาชนให้ลื่นปรื๊ด,นายกฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.)เปิดเผยว่า สศค.อยู่ระหว่างศึกษาและมีแผนเสนอ นายสมหมาย ภาษี รมว.คลัง พิจารณาอนุมัติการลดอัตราภาษีเงินได้หัก ณ ที่จ่าย ทั้งในส่วนของบุคคลธรรมดาและนิติบุคคล เพื่อเป็นหนึ่งในมาตรการเสริมสภาพคล่องให้กับผู้เสียภาษี ทั้งที่อยู่ในระบบของภาคเอกชนและหน่วยงานภาครัฐ เพราะในช่วงที่ผ่านมาอัตราภาษีเงินได้บุคคลธรรมดาและนิติบุคคลนั้น ได้ทยอยปรับลดลง แต่ปัจจุบันอัตราการหักภาษีของภาษีหัก ณ ที่จ่าย ยังอยู่ที่ 3% ของรายได้ ซึ่งเป็นอัตราเดิม ดังนั้น เพื่อเป็นการเสริมสภาพคล่องให้กับผู้เสียภาษี และจะช่วยให้ผู้เสียภาษีไม่ต้องเสียเวลามาขอคืนเงินภาษีที่ได้หัก ณ ที่จ่ายไว้ล่วงหน้าด้วย ทั้งนี้ เมื่อผู้เสียภาษีมีเงินในกระเป๋าเพิ่มขึ้น ก็จะเสริมสภาพคล่องในการใช้จ่ายเข้าสู่ระบบเศรษฐกิจ,สำหรับอัตราภาษีหัก ณ ที่จ่าย ที่จะปรับลดลงนั้น กำลังอยู่ระหว่างการพิจารณาของ สศค.โดยจะพิจารณาตามความเหมาะสม โดยเฉพาะจะต้องไม่ปรับลดเกินกว่าอัตราภาษีที่ผู้เสียภาษีต้องจ่ายจริง และต้องพิจารณาถึงผลที่มีต่อสภาพคล่องของผู้เสียภาษีด้วย ซึ่งเบื้องต้น กำลังพิจารณาลดลงเหลือประมาณ 2% ของรายได้,ทั้งนี้จะพบว่า โดยเฉลี่ยจะมียอดหักภาษี ณ ที่จ่าย ของบุคคลธรรมดาอยู่ในระดับใกล้เคียงกับภาระภาษีจริงที่ต้องจ่ายประมาณ 90% โดยในปีงบประมาณ 2556 ภาษีเงินได้บุคคลธรรมดาหัก ณ ที่จ่าย มี 270,000 ล้านบาท จากภาษีเงินได้บุคคลธรรมดาทั้งหมด 299,000 ล้านบาท หรือ คิดเป็น 91% ส่วนภาษีเงินได้นิติบุคคลหัก ณ ที่จ่าย มี 143,000 ล้านบาท จากภาษีเงินได้นิติบุคคลทั้งหมด 592,000 ล้านบาท คิดเป็น 24% และหากรวมยอดรายได้ภาษีเงินได้ทั้งบุคคลธรรมดาและนิติบุคคลจะพบว่า มียอดรายได้หัก ณ ที่จ่ายอยู่เกือบ 50% หรือ 4.13 แสนล้านบาท,นอกจากนี้ สศค.ยังอยู่ระหว่างการศึกษาปรับลดอัตราภาษีศุลกากรนำเข้าสินค้าประเภทเครื่องจักรและวัตถุดิบสำหรับการผลิตขั้นกลางน้ำและปลายน้ำ เพื่อลดต้นทุนการผลิตให้ผู้ประกอบการในกลุ่มอุตสาหกรรมขนาดกลางและขนาดย่อม (เอสเอ็มอี) ให้สามารถแข่งขันได้.
นายกฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.)เปิดเผยว่า สศค.อยู่ระหว่างศึกษาและมีแผนเสนอ นายสมหมาย ภาษี รมว.คลัง พิจารณาอนุมัติการลดอัตราภาษีเงินได้หัก ณ ที่จ่าย 
ลดภาษี,หัก ณ ที่จ่าย,กฤษฎา จีนะวิจารณะ,สำนักงานเศรษฐกิจการคลัง,สศค.,สมหมาย ภาษี,รมว.คลัง,ทีมข่าวเศรษฐกิจ,ข่าว,ข่าวฉบับพิมพ์,ไทยรัฐออนไลน์